# **DECIZIA ETAPEI DE ÎNCADRARE**

## Nr. număr din 24.10.2016

PROIECT

Ca urmare a solicitării de emitere a acordului de mediu adresate de **GENIUS CONCEPT SRL**, cu sediul în Str. -, Nr. 122, Valcau de Sus, Judetul Sălaj, , înregistrată la APM Salaj cu nr. 4639/04.08.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.10.2016, că proiectul: *Amplasare staţie de betoane mobilă pe platformă existentă, pe perioada desfăşurării contractului de comodat*, propus a fi amplasat în Municipiul Zalău, str. Depozitelor, nr. 6A, jud. Sălaj, **nu se supune evaluării impactului asupra mediului şi nu se supune evaluării adecvate.**

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile H.G. nr. 445*/*2009 Anexa 2, la pct. 10, lit a) –*Proiecte de dezvoltare a unităţilor/zonelor industriale;*

b) Caracteristicile proiectului:

b1) mărimea proiectului: prin proiect se propune amplasarea unei stații de betoane mobilă pe o platformă betonată existentă.

Suprafața construită ocupată de către stația de betoane mobilă va fi de 42,50 mp.

Aconstruită = 276,00 mp (existent) + 42,50 mp (propus) = 318,50 mp

Producția estimată: 50 mc/h

Stația va fi acționată automat; fiecare procedeu se poate controla automat sau manual; sistemul care controlează malaxarea poate fi setată la rețeta dorită.

Alimentarea cu agregate: 4 boxe separate de pereți din beton:

- capacitate buncăr: 70 mc

- capacitate stocare agregate: 70 mc

- guri pneumatice de descărcare: 5

- granulometria maximă agregate: 60 mm

- gurile de descărcare sunt acționate de cilindri pneumatici cu viteză mare de închidere/deschidere, mecanică reglabilă;

Sistemul de vibrare:

- vibratoare cu masă reglabilă;

- plăci vibrante independente ce nu angrenează și pereții buncărelor cu suporții de prindere, echipament electric, cabluri;

Sistemul de cântărire agregate:

- cântar;

- capacitate maximă 1500 kg;

- vibrator cu masa ajustabilă;

- motor și rotor;

- debitul agregatelor poate fi reglat de o gură de alimentare pe banda transportoare ce duce în malaxor și valva opritoare;

Electro-compresor și unitate pneumatrică:

- capacitate rezervor: 100 l

- debit aer: 462 l/min

- comutator diferențial de presiune: 2 buc.

- presiune de lucru : 9 bar max.

- sistem pneumatic cu grup de filtru pentru epurarea aerului, puncte de gresare, sensor pentru monitorizarea și reglarea presiunii și valvă solenoid;

Grup de malaxare:

- capacitatea de încărcare: 500 l

- beton proaspăt pe șarjă: 350 l

- beton compactat pe șarjă: 300 l

- lame de amestecare: 4 buc.

- pereții malaxorului hardox 400, 12 mm;

- granulometrie 0-61 mm;

- sistem de amestecare cu echipament de sincronizare a lamelor de amestec;

- distribuitor pentru apă;

- pompa de acționare manuală a gurii de descărcare în caz de urgență;

- gura de descărcare acţionată hidraulic;

- ușile de vizitare pentru întreținere;

Sistem special de curățare (spălare) pentru lamele de amestec;

Snec de descărcare din malaxor în autobetonieră;

Sistem de gresare acționat manual;

Protecție specială pentru bolțurile de prindere a brațelor de amestecare;

Control electric cu buton de pornire/oprire conectat prin cabluri la tabloul de comandă pentru malaxor;

Sistem de cântărire ciment model B1000;

- cântar,

- capacitate maximă 300 kg;

- cuvă primire ciment cu volum geometric 1000 l;

- valvă flutur electro-pneumatică Φ 323 mm;

- fluxul de ciment e împins direct în malaxor de valvă fluture;

Control electric pentru cântarele de ciment;

Sistem de dozare a apei cu decărcare în malaxor prin pompă și gravitațional;

- cântar cu o celulă apă;

- capacitate maximă 180 kg;

- rezervor galvanizat de180 l;

- almentare prin valvă pneumatică;

Control electric pentru dozatorul de apă cu descărcare prin pompă;

Skip pentru descărcarea agregatelor în malxor:

- capacitate skip 500 l;

- viteza la urcare-coborâre 0,37 m/sec.

- motor de acționare skip P55 clasa F22 kW;

- gura de descărcare în malaxor, sistem de siguranță în caz de defecțiune

Control electric și cabluri pentru skip;

Cale de rulare pentru skip;

Unitate de management instalație pentru cântărire și dozare automată:

- traductoare de masă (doze tensometrice);

- afișoare electrice (panelmetre);

- pupitru de comandă analogic/automat;

- calculator + tastatură.

b2) cumularea cu alte proiecte: nu este cazul;

b3) utilizarea resurselor naturale: Alimentarea cu apă: reţeaua de apă potabilă existentă în zonă; mod de folosire: nevoi igenico-sanitare şi tehnologice;

Energie electrică- reţeaua S.C. Electrica S.A. existentă în zonă.

Energie termică- nu este cazul;

b4) evacuarea apelor uzate: bazin decantor de cca. 20 mc; din decantor apele vor fi reintroduse în fluxul tehnologic; toalete ecologică.

b5) producţia de deşeuri: conform Legii nr. 211/2011, privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv şi se vor valorifica/elimina numai prin operatori economici autorizaţi;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: judeţul Sălaj, Municipiul Zalău,str. Depozitelor, nr. 6A.

c1) utilizarea existentă a terenului: conform certificatului de urbanism nr. 850 din 19.07.2016 emis de Judeţul Sălaj- Primarul Municipiului Zalău- zonă unităţi industriale/ de depozitare existente, funcţiunea dominantă: activităţi economice cu caracter industriale, servicii productive de depozitare şi transport *.*

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului**:

Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Interzicerea depozitării direct pe sol a deşeurilor sau a materialelor cu pericol de poluare

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Conform prevederilor Ord. nr. 1798/2007, cu modificările ulterioare, titularul are obligatia ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor Ord. 119/2014.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella BALINT

Întocmit,

ing. Claudia SANDOR